turjo4nis/wikipedia-bn-dump-20250701 huggingface dataset:
মগড়া নদী

মগড়া নদী বাংলাদেশের উত্তর-পূর্বাঞ্চলের নেত্রকোণা ও কিশোরগঞ্জ জেলার একটি নদী। নদীটির দৈর্ঘ্য ১১২ কিলোমিটার, গড় প্রস্থ ৭৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মগড়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬৫। এই নদী নেত্রকোণাকে ঘিরে রেখেছে। মগড়ার বহমান পথ শহরটির সৌন্দর্য বাড়িয়ে দিয়েছে বহুগুণ।

উৎপত্তিস্থল ও শেষপ্রান্ত 

মগড়া নদী নেত্রকোণা জেলার পূর্ব ধলাইয়ের নিম্নাঞ্চলে বাহাদুরপুর নামক স্থানে সোয়াই নদী এবং ধলাই নদীর সংগমস্থল থেকে সৃষ্ট। এটি একই জেলার মদন উপজেলার ধনু নদীতে এসে মিলিত হয়েছে।

প্রবাহপথ

সেনেরচর থেকে খড়িয়া নদী বেয়ে ময়মনসিংহের ফুলপুর উপজেলার বুড়বুড়িয়া বিল, ঐ বিল থেকে বেরিয়ে গজারিয়া ও রাংসা নদীর স্রোতের সঙ্গে মিলিত হয়ে ফুলপুরের ঢাকুয়া-র ভেতর দিয়ে সরাসরি পূর্বদিকে ধলাই নামে প্রবাহিত হয়েছে। পূর্বধলার হোগলা বাজারের পাশ দিয়ে পূর্বধলা সদরের ভেতর দিয়ে ত্রিমোহনীতে এসে দক্ষিণে প্রবাহিত হয়েছে। সে স্থান থেকে মগড়া নামে পরিচিত।

সেখান থেকে প্রথমে পাঁচ মাইল পর্যন্ত দক্ষিণ দিকে প্রবাহিত হয়ে দয়াগঞ্জ ঘাট থেকে সরাসরি পূর্ব দিকে আকাঁবাকা হয়ে নেত্রকোণা শহরের পাশ দিয়ে আটপাড়া হয়ে মদন হয়ে ধনু নদীতে পতিতহয়েছে। বিভিন্ন স্থানে মগড়ায় মিলিত হয়েছে লাওয়ারী নদী, ধলাই, কংসের শাখা, সাইডুলি, পাটকুঁড়া নদী-শাখানদী। নেত্রকোণা জেলায় মগড়া নদীর গতিপথ সব চেয়ে বেশি। নদীটি কোথাও ধলাই নামে, কোথাও মগড়া নামে খ্যাত। এ জেলার চারশ বর্গমাইল এলাকা দিয়ে মগড়া নদীর প্রবাহ রয়েছে। মগড়া ও কংস নদী ৮/১০মাইল ব্যবধানে প্রায় ৪০ মাইল সমান্তরালভাবে পূর্বদিকে প্রবাহিত হয়েছে।

দূষণ 

এক সময় এ নদীতে অনেক মাছ পাওয়া যেত। নদীর কিনারা ঘেঁষে এখনও সবজির চাষ হয়। দিনে দিনে এটি তার অস্থিত্ব হারিয়ে দখলবাজদের দখলে চলে যাচ্ছে। এছাড়াও মগড়া নদী নেত্রকোণা পৌরসভার ভেতরে প্রচণ্ড দূষণের সম্মুখীন। সকল স্তরের মানুষের সজাগ ও সচেতন দৃৃ‌ষ্টিই পারে এর অস্তিত্বকে ফিরিয়ে দিতে।

চিত্রশালা

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

বহিঃসংযোগ
 মগড়া নদী রক্ষায় নেত্রকোণায় মানববন্ধন
 নেত্রকোণায় মগড়া নদী ভরাট করে পাকা স্থাপনা

তথ্যসূত্র

গৌরীপুর উপজেলা
নেত্রকোণা জেলার নদী
কিশোরগঞ্জ জেলার নদী
মদন উপজেলা
কুকুলিফর্মিস

কুকুলিফর্মিস (Cuculiformes) এটি মাঝারি আকারের পক্ষীবর্গ। ৬টি গোত্রে ৩০টি গণে মোট ১৪৩টি প্রজাতি এ বর্গের অন্তর্ভুক্ত। এ বর্গের অন্তর্ভুক্ত গোত্রগুলো হল:

 Cuculidae- কোকিল, পাপিয়া, চাতক, মালকোয়া ইত্যাদি
 Coccyzidae- আমেরিকান কোকিল
 Centropodidae- কুবো
 Opisthocomidae- হোয়াটজিন
 Crotophagidae- আনি এবং গুইরা কোকিল
 Neomorphidae- রোডরানার

কুকুলিফর্মিস বর্গের সদস্যদের অ্যান্টার্কটিকা বাদে সকল মহাদেশের উষ্ণ ও নাতিশীতোষ্ণ অঞ্চলে দেখা যায়। এছাড়া মহাসাগরীয় কিছু দ্বীপেও এরা অনুপস্থিত। অধিকাংশ প্রজাতিই ছোট থেকে মাঝারি আকারের ভূচর বা বৃক্ষচর পাখি। দেহের তুলনায় ঠোঁট ছোট ও সামান্য বাঁকা। এদের লেজ লম্বা এবং দেহের রঙ সাধারণত অনুজ্জ্বল, বিশেষত ধূসর, বাদামি, মেটে বা কালো।

তথ্যসূত্র 

পাখির বর্গ
এশীয় কোকিল

এশীয় কোকিল (বৈজ্ঞানিক নাম: Eudynamys scolopaceus), (সাধারনত কোকিল বা কুলি নামে পরিচিত) Cuculidae (কুকুলিডি) গোত্র বা পরিবারের অন্তর্গত Eudynamys (ইউডিনামিস) গণের অন্তর্গত এক প্রজাতির বড় আকারের বাসা পরজীবী পাখি। এশীয় কোকিলের বৈজ্ঞানিক নামের অর্থ বলবান বনচ্যাগা (গ্রিক: eudynamos = বলবান, scolopax = বনচ্যাগা, aceus = সদৃশ)।

বিস্তৃতি 
পাখিটি বাংলাদেশ, ভারত ছাড়াও দক্ষিণ এশিয়া ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৯৭ লক্ষ ৩০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা স্থির রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।

আরও দেখুন 
 ডাহুক
 ধলাটুপি পানগির্দি

তথ্যসূত্র 

ইউডিনামিস
বাসা পরজীবী পাখি
এশিয়ার পাখি
বাংলাদেশের পাখি
ভারতের পাখি
নেপালের পাখি
মিয়ানমারের পাখি
শ্রীলঙ্কার পাখি
পাকিস্তানের পাখি
ভুটানের পাখি
ব্রুনাইয়ের পাখি
কম্বোডিয়ার পাখি
চীনের পাখি
ইন্দোনেশিয়ার পাখি
লাওসের পাখি
মালদ্বীপের পাখি
মালয়েশিয়ার পাখি
ওমানের পাখি
ফিলিপাইনের পাখি
সিঙ্গাপুরের পাখি
থাইল্যান্ডের পাখি
ভিয়েতনামের পাখি
১৭৫৮-এ বর্ণিত পাখি
ঝাড়খণ্ডের প্রতীক
দক্ষিণ এশিয়ার পাখি
দক্ষিণ-পূর্ব এশিয়ার পাখি
কার্ল লিনিয়াস কর্তৃক নামকরণকৃত ট্যাক্সা
বিতস্তা নদী

বিতস্তা নদী বা ঝিলাম নদী (), () () ভারত এবং পাকিস্তানের মধ্য দিয়ে প্রবাহিত হয়েছে। পাঞ্জাবের পাঁচটি বড় নদীগুলোর মধ্যে ঝিলাম নদী একটি। এটি চেনব নদীর একটি উপনদী এবং এর দৈর্ঘ্য ৮১৩ কিলোমিটার (৫০৫ মাইল)।

ঋগ্বেদে ঝিলাম নদীকে “বিতস্তা’’ নদী হিসেবে আখ্যা দেওয়া হয়েছে অপরদিকে প্রাচীন গ্রীসে এই নদী হাইডাস্পি নামে পরিচিত ছিল। আর্যরা ঋগ্বেদে এই নদীকে অত্যন্ত পবিত্র নদী হিসেবে উল্লেখ করেছে এবং ঋগ্বেদের অনেক জায়গায় সপ্তসিন্ধু নামে যে শব্দটি পাওয়া যায় ধারণা করা হয় যে, ঝিলাম নদী এই সপ্তসিন্ধুর মধ্যে একটি।

বাঁধ 
বর্তমানে ভারতীয় অংশে ২টি বাঁধ রয়েছে। সম্মিলিতভাবে ৮১০ মেগাওয়াট বিদ্যুৎ উৎপাদন করে।  

বারামুল্লা জেলায় অবস্থিত উরি বাঁধ ভারতীয় অংশের সর্বনিম্নমুখী বাঁধ।

তথ্যসূত্র

বহিঃসংযোগ 

ভারতের নদী
পাকিস্তানের নদী
ঋগ্বেদে উল্লেখিত নদী
আন্তর্জাতিক নদী
এশিয়ার আন্তর্জাতিক নদী
জম্মু ও কাশ্মীরের নদী
ঝিলাম জেলা
মোহাম্মদ মনিরুজ্জামান মিঞা

মোহাম্মদ মনিরুজ্জামান মিঞা ( – ১৩ জুন, ২০১৬) একজন বাংলাদেশী শিক্ষাবিদ ছিলেন। তিনি ঢাকা বিশ্ববিদ্যালয়ের উপাচার্য হিসেবে ১৯৯০ সালের মার্চ থেকে ১৯৯২ সালে অক্টোবর পর্যন্ত দায়িত্ব পালন করেন। তিনি ২০০৪ সালে শিক্ষায় একুশে পদক লাভ করেন।

শিক্ষা ও কর্মজীবন
মনিরুজ্জামান মিঞা রাজশাহী বিশ্ববিদ্যালয় থেকে স্নাতকোত্তর শেষ করেন। তারপর তিনি জগন্নাথ কলেজে শিক্ষক হিসেবে যোগদান করেন। পরে তিনি ৫ বছর ফ্রান্সে পড়াশোনা করার পর ঢাকা বিশ্ববিদ্যালয়-এ পরিবেশ ও ভূগোল বিভাগে শিক্ষক হিসেবে যোগ দেন। ১৯৯০ সালে তিনি বিশ্ববিদ্যালয়ের উপার্চায হিসেবে মনোনীত হন।

১৯৯২ সালের অক্টোবরে তিনি বাংলাদেশের রাষ্ট্রদূত হিসেবে সেনেগালে নিযুক্ত হন।

পুরস্কার
 শিক্ষা ও গবেষণায় একুশে পদক, ২০০৪

তথ্যসূত্র 

১৯৩৫-এ জন্ম
২০১৬-এ মৃত্যু
রাজশাহী বিশ্ববিদ্যালয়ের প্রাক্তন শিক্ষার্থী
বাংলাদেশী শিক্ষাবিদ
শিক্ষা ও গবেষণায় একুশে পদক বিজয়ী
ঢাকা বিশ্ববিদ্যালয়ের উপাচার্য
সেনেগালে বাংলাদেশের রাষ্ট্রদূত
ঢাকা বিশ্ববিদ্যালয়ের শিক্ষক
চট্টগ্রাম বিশ্ববিদ্যালয়ের শিক্ষক
বাংলাদেশী শিক্ষায়তনিক
বনানী কবরস্থানে সমাধিস্থ
বাঙালি লেখক
জগন্নাথ কলেজের শিক্ষক
একুশে পদক বিজয়ী
.ইজি

.ইজি মিশরের ল্যাটিন আলফাবেটে কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। .ইজি ডোমেইন নামের নিবন্ধনের জন্য অবশ্যই মিসরে কোন প্রতিনিধি বা মিসরীয় কোন ডিএনএস সার্ভারে নিবন্ধিত থাকতে হবে। মিসরের আরবীয় অক্ষরের ডোমেইন নাম হল .مصر‎। ২০১১-এর মিসরীয় আন্দোলনের সময় সরকার .ইজি ডোমেইন বন্ধ করে দেয়।

দ্বিতীয় স্তরের ডোমেইন 
মোট এগারোটি দ্বিতীয় স্তরের ডোমেইন রয়েছে। নিবন্ধন সরাসরি দ্বিতীয় স্তরে অথবা দিা্বতীয় স্তরের অধীন তৃতীয় স্তরে।

 .com.eg: ব্যাবসায়িক সাইট
 .edu.eg: শিক্ষা সংক্রান্ত ওয়েবসাইট
 .eun.eg: মিসরীয় বিশ্ববিদ্যালয়
 .gov.eg: সরকারি ওয়েবসাইট
 .info.eg: তথ্য সেন্টার
 .mil.eg: মিলিটারি সাইট
 .name.eg: ব্যক্তিগত নামের ওয়েবসাইট
 .net.eg: নেটওয়ার্কিং
 .org.eg: মিসরীয় সংস্থা
 .sci.eg: বৈজ্ঞানিক সাইট
 .tv.eg: ভিজুয়াল মিডিয়া

দ্বিতীয় স্তরের নিবন্ধন বর্তমানে অনুমোদিত। উদাহরণ: nic.eg, bibalex.eg, coke.eg, vodafone.eg, nile.eg.

তথ্যসূত্র

বহিঃসংযোগ 
 IANA .eg whois information 
 .eg domain registration website

কান্ট্রি কোড টপ-লেভেল ডোমেইন
মিশরের গণমাধ্যম
.ইআর

.ইআর ইরিত্রিয়ার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।

দ্বিতীয় স্তরের ডোমেইন 
কিছু দ্বিতীয় স্তরের ডোমেইন নাম রয়েছে যদিও তাদের নীতিমালা সম্পর্কে তেমন কিছু জানা যায় না।
 com.er
 edu.er
 gov.er
 mil.er
 net.er
 org.er
 ind.er

তথ্যসূত্র

বহিঃসংযোগ 
 IANA .er whois information
 Top-Level-Domain .ER (Information site about .er in German language)

কান্ট্রি কোড টপ-লেভেল ডোমেইন
.ইটি

.ইটি ইথিওপিয়ার কান্ট্রি কোড টপ-লেভেল ডোমেইন ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নিবন্ধন সরাসরি তৃতীয় স্তরে গ্রহণ করা হয়।

দ্বিতীয় স্তরের ডোমেইন নাম 
দ্বিতীয় স্তরের কিছু ডোমেইন নাম অনুমোদিত।

 .com.et, ব্যবসায়িক প্রতিষ্ঠানের জন্য
 .gov.et, সরকারি সংস্থার জন্য
 .org.et, অলাভজনক ও বেসরকারি সংস্থার জন্য
 .edu.et, শিক্ষা প্রতিষ্ঠানের জন্য
 .net.et, নেটওয়ার্ক বিষয়ক কম্পানির জন্য
 .biz.et, বাণিজ্যের জন্য
 .name.et, সতন্ত্র নামের ক্ষেত্রে
 .info.et, যে কোন ব্যবহারের জন্য

তথ্যসূত্র

বহিঃসংযোগ 
 IANA .et whois information 
 Ethio-Internet - Domain Name Service

কান্ট্রি কোড টপ-লেভেল ডোমেইন

sv:Toppdomän#E
.ইইউ

.ইইউ ইউরোপীয় ইউনিয়নের কান্ট্রি কোড টপ-লেভেল ডোমেইন ও ডোমেইন সাফিক্স। এটি ৭ ডিসেম্বর, ২০০৫ সালে চালু হয় এবং ইউরোপীয় ইউনিয়নভুক্ত সকল সদস্য দেশের জন্য উন্মুক্ত। ইইউরিড এটি নিয়ন্ত্রণ করে থাকে। আনুষ্ঠানিকভাবে নিবন্ধন পুরোদমে শরু হয় ৭ এপ্রিল, ২০০৬ সালে।

তথ্যসূত্র

বহিঃসংযোগ 
 EURid – .eu র জন্য নিবন্ধন
 IANA .eu whois তথ্য 

কান্ট্রি কোড টপ-লেভেল ডোমেইন
ইউরোপে ইন্টারনেট
ক্যারিবীয় সাগর

ক্যারিবীয় সাগর () অ্যাটলান্টিক মহাসাগরের একটি উপসাগরীয় অংশ, যা মধ্য ও দক্ষিণ আমেরিকার পূর্ব উপকূলে অবস্থিত। এটি বিশ্বের বৃহত্তম লবণাক্ত জলাশয়গুলোর মধ্যে একটি এবং এর বিস্তৃতি প্রায় ২.৭৫ মিলিয়ন বর্গকিলোমিটার।

ভৌগোলিক অবস্থান 
ক্যারিবীয় সাগরের উত্তরে কিউবা, হাইতি, ডোমিনিকান প্রজাতন্ত্র এবং পুয়ের্তো রিকো অবস্থিত। পশ্চিমে মেক্সিকো ও মধ্য আমেরিকা, দক্ষিণে ভেনেজুয়েলা, কলম্বিয়া এবং পানামা এবং পূর্বে লেসার অ্যান্টিলসের দ্বীপপুঞ্জ দ্বারা এটি সীমাবদ্ধ।

ভূতাত্ত্বিক গঠন ও গভীরতা 
ক্যারিবীয় সাগর ক্যারিবীয় টেকটোনিক প্লেটের উপর অবস্থিত। এর গড় গভীরতা প্রায় ২,২০০ মিটার এবং সর্বাধিক গভীরতা প্রায় ৭,৬৮৬ মিটার, যা কেম্যান ট্রেঞ্চে অবস্থিত।

জলবায়ু ও প্রকৃতি 
ক্যারিবীয় সাগরের জলবায়ু উষ্ণমণ্ডলীয়, এবং এখানে বার্ষিক গড় তাপমাত্রা ২৫°C থেকে ২৮°C এর মধ্যে পরিবর্তিত হয়। গ্রীষ্মে ঘূর্ণিঝড়ের প্রবণতা বেশি থাকে। সাগরটি জীববৈচিত্র্যে সমৃদ্ধ, বিশেষ করে প্রবালপ্রাচীর, সামুদ্রিক কচ্ছপ, মাছ এবং বিভিন্ন সামুদ্রিক স্তন্যপায়ী প্রাণীর জন্য বিখ্যাত।

অর্থনৈতিক গুরুত্ব 
ক্যারিবীয় সাগর বিশ্বের অন্যতম গুরুত্বপূর্ণ সমুদ্রপথ। এটি আন্তর্জাতিক বাণিজ্যের জন্য গুরুত্বপূর্ণ, বিশেষ করে তেল, গ্যাস, কৃষিপণ্য এবং পর্যটনের জন্য। এখানকার দ্বীপগুলো পর্যটনের জন্য সুপরিচিত, এবং প্রতিবছর লক্ষ লক্ষ পর্যটক এই অঞ্চলে ভ্রমণ করেন।

ইতিহাস ও সংস্কৃতি 
ক্যারিবীয় সাগরের ইতিহাস বহু প্রাচীন এবং বৈচিত্র্যময়। এটি একসময় ইউরোপীয় উপনিবেশবাদের কেন্দ্রবিন্দু ছিল, এবং স্পেন, ফ্রান্স, ব্রিটেন ও নেদারল্যান্ডসের মতো দেশগুলো এখানে উপনিবেশ স্থাপন করেছিল। ক্যারিবীয় সংস্কৃতি আফ্রিকান, ইউরোপীয় ও স্থানীয় আদিবাসী সংস্কৃতির সংমিশ্রণে গঠিত।

সংরক্ষণ ও পরিবেশগত চ্যালেঞ্জ 
ক্যারিবীয় সাগর বর্তমানে জলবায়ু পরিবর্তন, প্রবালপ্রাচীর ধ্বংস, অতিরিক্ত মাছ ধরার মতো সমস্যার সম্মুখীন। সমুদ্রের পরিবেশ রক্ষায় বিভিন্ন আন্তর্জাতিক সংস্থা ও সরকার যৌথভাবে কাজ করছে।

চিত্রশালা

তথ্যসূত্র

আরও পড়ুন 

 Snyderman, Marty (1996) Guide to Marine Life: Caribbean-Bahamas-Florida; page 13-14, 19. Aqua Quest Publications, Inc. 
 Glover K., Linda (2004) Defying Ocean's End: An Agenda For Action; page 9. Island Press. 
 Peters, Philip Dickenson (2003) Caribbean WOW 2.0; page 100. Islandguru Media. 
 Reefs at Risk in the Caribbean: Economic Valuation Methodology, World Resources Institute 2007.

বহিঃসংযোগ 
 Center For Advanced Study on Puerto Rico and the Caribbean
 ক্যারিবীয় সাগর - ব্রিটানিকা

ক্যারিবীয়
ক্যারিবীয় সাগর
ক্যারিবীয় ভূগোল
কলম্বিয়ার ভূগোল
মেক্সিকোর ভূগোল
ভেনেজুয়েলার ভূগোল
আটলান্টিক মহাসাগরের সাগর
উত্তর আমেরিকার সাগর
বিশ্ববন্ধু সেন

বিশ্ববন্ধু সেন (ইংরেজি: Biswa Bandhu Sen) (জন্ম: ২৩শে মে, ১৯৫৩) ত্রিপুরার রাজ্যের একজন জনপ্রিয় রাজনীতিবিদ এবং ভারতীয় জনতা পার্টির বিধায়ক। বর্তমানে তিনি ত্রিপুরা বিধানসভার উপাধ্যক্ষ। তিনি ত্রিপুরা রাজ্যের দ্বিতীয় বৃহত্তম শহর ধর্মনগর কে প্রতিনিধিত্ব করেন। তার অনুগামীদের কাছে তিনি "বিশ্বদা" নামেও পরিচিত। এনার নেতৃত্বে কংগ্রেস দল ধর্মনগরে বামফ্রন্টকে ২০০৮ এবং ২০১৩ সালে পরাজিত করতে সক্ষম হয়েছিলো। ২০১৩ ত্রিপুরা বিধানসভা নির্বাচনের পর তিনি কংগ্রেস দল ছেড়ে তৃণমূল কংগ্রেসে যোগদান করেন এবং পরবর্তী সময়ে ২০১৭ সালে ভারতীয় জনতা পার্টিতে  যোগ দান করেন এবং ২০১৮ বিধানসভা নির্বাচনে বিপুল ভোটে জয়যুক্ত হন।

জীবন 
বিশ্ব বন্ধু সেন ১৯৫৩ সালের ২৩শে মে ধর্মনগরের, জয় হিন্দ রোডের সেন পরিবারে জন্মগ্রহণ করেন। পিতা ছিলেন কালী মোহন সেন ও মাতা ছিলেন প্রতিভা রানী সেন।

আন্দোলন 
তিনি ধর্মনগরের জন্য "জেলা", "পলিটেকনিক" কলেজ, "জয়েন্ট এন্ট্রাস" পরীক্ষাকেন্দ্র, কেন্দ্রীয় বিদ্যালয়, রেল ডিভিশন, কেন্দ্রীয় কলেজ, আর্ট কলেজ, মহিলা কলেজ, মিউজিক কলেজ ইত্যাদির জন্য তীব্র আন্দোলন করেছেন। উত্তর ত্রিপুরা জেলা, ও জয়েন্ট এন্ট্রাস পরীক্ষাকেন্দ্র চালু হয়েছে। "পলিটেকনিক" কলেজ এর কাজ চলছে। ধর্মনগরের জেলার জন্য ধর্মনগরবাসী, জেলা আন্দোলন কমিটি, কংগ্রেস দল ও বিশ্ব বন্ধু সেন তীব্র আন্দোলন করেছিলেন।

অনশন 
ধর্মনগরকে চির-বঞ্চনা ও উপেক্ষার প্রতিবাদে, ধর্মনগরের উন্নয়নের স্বার্থে ৬ দফা দাবীর ভিত্তিতে বিশ্ব বন্ধু সেন ২১শে, মে ২০১২ সালে সোমবার বিকাল ৩টা থেকে ১০০ ঘণ্টার অনশন ধর্মঘটে বসেছিলেন। দাবী সমূহ ছিল:
 অবিলম্বে ঘোষিত জেলার পূর্ণাঙ্গরুপ দিতে হবে। জেলা আদালত স্থাপন করতে হবে।
 অবিলম্বে ধর্মনগরে কেন্দ্রীয় বিদ্যালয় স্থাপন করতে হবে।
 কেন্দ্রীয় সরকারের ঘোষিত দুটি কেন্দ্রীয় কলেজের ১টি ধর্মনগরে স্থাপন করতে হবে।
 ধর্মনগরে জিলা হাসপাতাল স্থাপন করতে হবে। অধিক সংখ্যক চিকিৎসক নিয়োগ করতে হবে।
 অনতি বিলম্বে গরিব গৃহহীন ভূমিহীনদের মধ্যে ভূমি বণ্টন করতে হবে।
 ভারত বাংলাদেশের সীমান্তে কাটা তারের বেড়ায় ক্ষতি গ্রস্ত পরিবার গুলোকে পুনর্বাসন ও আর্থিক সাহায্য প্রদান করতে হবে।

বিধানসভা কেন্দ্র 
তিনি ত্রিপুরা রাজ্যের, উত্তর ত্রিপুরা জেলার, ৫৬ ধর্মনগর বিধানসভা কেন্দ্রের বিধায়ক।

২০১৩ সালের বিধানসভা নির্বাচন ফল 
তিনি ২০১৩ সালে ত্রিপুরা বিধানসভা নির্বাচনে, উত্তর ত্রিপুরা জেলার, ৫৬ ধর্মনগর বিধান সভা কেন্দ্রে ১৭,৯৯১ ভোট পেয়েছিলেন। তার নিকটতম প্রতিদ্বন্দ্বী অমিতাভ দত্ত পেয়েছিলেন ১৬,১৪৭ ভোট। বিশ্ব বন্ধু সেন ১৮৪৪ ভোটে বিজয়ী ঘোষিত হন।

তথ্যসূত্র 

১৯৫৩-এ জন্ম
জীবিত ব্যক্তি
ভারতীয় রাজনীতিবিদ
ত্রিপুরার ভারতীয় জনতা পার্টির রাজনীতিবিদ
উত্তর ত্রিপুরা জেলার ব্যক্তি
ত্রিপুরা বিধানসভার সদস্য ২০১৮-২০২৩
ত্রিপুরা বিধানসভার অধ্যক্ষ
ত্রিপুরা বিধানসভার উপাধ্যক্ষ
গ্যালিফর্মিস

গ্যালিফর্মিস (Galliformes) বড় আকারের ভারী ভূচর পাখিদের একটি বর্গ। মুরগি, টার্কি, মথুরা, তিতির, বাতাই, বটেরা, ময়ূর প্রভৃতি পাখিরা এ বর্গের অন্তর্ভুক্ত। গ্যালিফর্মিস নামটি ল্যাটিন গ্যালাস থেকে এসেছে যার অর্থ মুরগি। এ বর্গের একটা বড় অংশ শিকারযোগ্য পাখি। প্রায় ২৯০ প্রজাতির পাখি এ বর্গের অন্তর্ভুক্ত, যার মধ্যে দুই-একটি মরু ও মেরু অঞ্চল বাদে প্রায় সমগ্র পৃথিবীতেই দেখা যায়। দ্বীপসমূহে এদের কমই দেখা যায়, বিশেষ করে মহাসাগরীয় দ্বীপগুলোতে এরা প্রায় নেই বললেই চলে। যদিও কিছু কিছু দ্বীপে এদের দেখা যায়, তাও মানুষের মাধ্যমে অবমুক্ত করা হয়েছে। বহু প্রজাতিকে গৃহপালিত পাখি হিসেবে মানুষ বহুকাল আগে থেকে লালন-পালন করে আসছে।

মোট পাঁচটি গোত্র নিয়ে এ বর্গটি গঠিত। গোত্রগুলো হল:

 Phasianidae- বনমোরগ, বটেরা, তিতির, বাতাই, মথুরা, টার্কি ও গ্রুস
 Odontophoridae- নতুন বিশ্বের কোয়েল
 Numididae- গিনিফাউল
 Cracidae- চাকালাকা আর কুরাসো
 Megapodiidae- মলি মুরগি ও ব্রাশ টার্কিসহ অন্যান্য মেগাপড।

বাস্তুতন্ত্রে এ বর্গের পাখিরা অত্যন্ত গুরুত্বপূর্ণ ভূমিকা রাখে। বীজের বিস্তার আর পোকামাকড় দমনে এদের গুরুত্ব অপরিসীম। এদের মাংস আর ডিম মানুষের প্রোটিনের অভাব পুরনে বিরাট ভূমিকা রাখে। এছাড়া এদের শিকার করা পূর্ব-পশ্চিম সবখানেই একটি জনপ্রিয় বিনোদন। অনেক প্রজাতিই বেশ দ্রুত দৌড়াতে সক্ষম আর অধিকাংশ সময়ে শত্রুর তাড়া খেলে উড়ে না যেয়ে দৌড়ে পালানোর চেষ্টা করে। তাই বলে এমন নয় যে এরা উড়তে পারে না। তবে একেবারে বিপদে না পড়লে এরা সচরাচর ওড়ে না। বেশিরভাগ প্রজাতির পুরুষেরা স্ত্রীদের তুলনায় বেশ রঙচঙে আর সুন্দর পালকে শোভিত। প্রজনন মৌসুমে পুরুষরা নেচেকুঁদে, নানা অঙ্গভঙ্গী করে আর ডাক ছেড়ে স্ত্রীর মনোরঞ্জনের চেষ্টা করে। এরা পরিযায়ী স্বভাবের নয়।

তথ্যসূত্র

বহিঃসংযোগ 

 The World Pheasant Association - The ultimate authority on Galliformes
 Gamebird Journal - An Online Magazine Devoted To The Gamebird Enthusiast
 Galliformes - Conservation and aviculture 

পাখির বর্গ
কনরাড জ্যাকব টেমিঙ্ক কর্তৃক নামকরণকৃত ট্যাক্সা
দ্য লিগ অফ এক্সট্রাঅর্ডিনারি জেন্টলম্যান

দ্য লিগ অফ এক্সট্রাঅর্ডিনারি জেন্টলমেন ২০০৩ সালে মুক্তিপ্রাপ্ত আমেরিকান সুপারহিরো চলচ্চিত্র যার চরিত্রগুলো নেওয়া হয়েছে অ্যালেন মুর লিখিত একই নামের কমিক বই থেকে। অ্যালেন মুর এর বই থেকে তৈরি অন্য চলচ্চিত্রগলো হল, ওয়াচম্যান, ভী ফর ভেনডেটা এবং ফ্রম হেল। এই চলচ্চিত্রটি ২০তম সেঞ্চুরি ফক্স কর্তৃক পরিবেশিত ও ১১ই জুলাই ২০০৩ সালে যুক্তরাষ্ট্রে মুক্তি পেয়েছিল। চলচ্চিত্রটি পরিচালনা করেন স্টিফেন নরিংটন এবং অভিনয় করেন শ্যান কনেরি, নাসিরুদ্দিন শাহ্, পিটা উইলসন, টনি কারেন, স্টুয়ার্ট টাউনসেন্ড, শ্যান ওয়েস্ট, জেসন ফ্লেমিং ও রিচার্ড রক্সবার্গ। চলচ্চিত্রটি বক্স অফিসে বিশ্বব্যাপী $১৭৯,২৬৫,২০৪ ডলার, ভাড়া থেকে $৪৮,৬৪০,০০০ ডলার ও ডিভিডি বিক্রি করে ২০০৩ সালে $৩৬,৪০০,০০ ডলার আয় করে।

তথ্যসূত্র

বহিঃসংযোগ 
 
 
 Article at FilmForce about the film 
 
 Stax's review at IGN of a revised version of the script
 Internet Movie Firearms Database: Description of firearms used in The League of Extraordinary Gentlemen
 Zone Troopers: Website about the different Allan Quatermain and King Solomon's Mine films

২০০৩-এর চলচ্চিত্র
মার্কিন চলচ্চিত্র
ইংরেজি ভাষার চলচ্চিত্র
লন্ডনের পটভূমিতে চলচ্চিত্র
প্যারিসের পটভূমিতে চলচ্চিত্র
কুম্ভিলতা বিতর্কে জড়িত চলচ্চিত্র
২০০০-এর দশকের সুপারহিরো চলচ্চিত্র
মার্কিন সুপারহিরো চলচ্চিত্র
রাশিয়ার পটভূমিতে চলচ্চিত্র
চেক প্রজাতন্ত্রে ধারণকৃত চলচ্চিত্র
মরক্কোতে ধারণকৃত চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
২০০০-এর দশকের ইংরেজি ভাষার চলচ্চিত্র
২০০০-এর দশকের মার্কিন চলচ্চিত্র
ইব্রাহীম আফেলায়

ইব্রাহীম আফেলায় (, ; জন্ম ২ এপ্রিল ১৯৮৬) একজন পেশাদার ডাচ ফুটবলার যিনি ইংলিশ প্রিমিয়ার লিগ এর দল স্টোক সিটিতে একজন আক্রমণাত্মক মধ্যমাঠের খেলোয়াড় বা পার্শ্বীয় খেলোয়াড় হিসেবে খেলেন। তাকে একজন ক্ষমতাবান এবং গতিশীল খেলোয়াড় হিসেবে মনে করা হয়।

তিনি ডাচ জাতীয় যুব দলের হয়ে খেলেছেন এবং বর্তমানে সিনিয়র জাতীয় দলের সদস্য। তিনি ডাচ জাতীয় দলের হয়ে উয়েফা ইউরো ২০০৮ এবং ২০১০ ফিফা বিশ্বকাপে অংশগ্রহণ করেছেন।

তিনি পিএসভি আইন্দোফেনে খেলেছেন এবং অধিনায়কের দায়িত্ব পালন করেছেন। সে সময় তিনি চারটি জাতীয় শিরোপা অর্জন করেন এবং ২০০৭ সালে নেদারল্যান্ডসের সেরা যুব খেলোয়াড় নির্বাচিত হন।

তথ্যসূত্র

বহিঃসংযোগ 

 BDFutbol প্রোফাইল
 Transfermarkt প্রোফাইল
 ইএসপিএন প্রোফাইল 
 ইব্রাহীম আফেলায় – Wereld van Oranje 
 ২০১০ ফিফা বিশ্বকাপ প্রোফাইল 
 
 
 

১৯৮৬-এ জন্ম
জীবিত ব্যক্তি
ওলন্দাজ ফুটবলার
ফুটবল মধ্যমাঠের খেলোয়াড়
এরেডিভিজির খেলোয়াড়
পিএসভি আইন্দোভেনের খেলোয়াড়
লা লিগার খেলোয়াড়
ফুটবল ক্লাব বার্সেলোনার খেলোয়াড়
ফুটবল ক্লাব শালকে ০৪-এর খেলোয়াড়
বুন্দেসলিগার খেলোয়াড়
উয়েফা ইউরো ২০০৮ খেলোয়াড়
উয়েফা ইউরো ২০১২-এর খেলোয়াড়
২০১০ ফিফা বিশ্বকাপের খেলোয়াড়
প্রিমিয়ার লিগের খেলোয়াড়
স্টোক সিটি ফুটবল ক্লাবের খেলোয়াড়
নেদারল্যান্ডসের আন্তর্জাতিক যুব ফুটবলার
গ্রিসে প্রবাসী ফুটবলার
ফুটবল উইঙ্গার
নেদারল্যান্ডসের আন্তর্জাতিক ফুটবলার
স্পেনে প্রবাসী ফুটবলার
জার্মানিতে প্রবাসী ফুটবলার
ইংল্যান্ডে প্রবাসী ফুটবলার
উয়েফা চ্যাম্পিয়নস লিগ বিজয়ী খেলোয়াড়
অলিম্পিয়াকোস ফুটবল ক্লাবের খেলোয়াড়
পাহাড়ি তরুণাস্থি কাছিম

পাহাড়ি তরুণাস্থি কাছিম (বৈজ্ঞানিক নাম: Amyda cartilaginea) Trionychidae (ট্রায়োনিকিডি) গোত্র বা পরিবারের অন্তর্গত Amyda (অ্যামিডা) গণের অন্তর্গত এক প্রজাতির নরম খোলের মাঝারি আকারের কাছিম। এর ইংরেজি নাম Asiatic Softshell Turtle। ১৭৭০ খ্রিষ্টাব্দে পিটের বোদ্যারত এ প্রজাতির প্রথম বৈজ্ঞানিক নামকরণ করেন Testudo cartilaginea। স্বভাবে এটি নিশাচর। বিগত কয়েক দশক ধরে এদের সংখ্যা ক্রমেই আশঙ্কাজনক হারে কমছে। সেকারণে আই. ইউ. সি. এন. এই প্রজাতিটিকে সংকটাপন্ন বলে ঘোষণা করেছে।

বিস্তৃতি 

পাহাড়ি তরুণাস্থি কাছিম ভারতের মিজোরাম ও মায়ানমার থেকে শুরু করে থাইল্যান্ড, কম্বোডিয়া, লাওস, ভিয়েতনাম, মালয়েশিয়া, ইন্দোনেশিয়া (সুমাত্রা, জাভা ও বোর্নিও), সিঙ্গাপুর ও ব্রুনাই পর্যন্ত বিস্তৃত। ২০১১ সালের নভেম্বর মাসে বাংলাদেশের বান্দরবান জেলার রেমাক্রি খালে প্রথমবারের মত এটির সন্ধান পাওয়া যায়।

বিবরণ 
বাংলাদেশের মিঠাপানিজাত ধুম কচ্ছপ এবং কালুয়া কচ্ছপের মতো দেখতে হলেও পাহাড়ি তরুণাস্থি কাছিম আকারে বেশ ছোট ও চ্যাপ্টা আকৃতির। এর দৈর্ঘ্য সর্বোচ্চ ৮৩ সেন্টিমিটার। খোলসের ওপরের অংশের সামনের প্রান্তে অবস্থিত এক সারি গোলাকার গুটিকা (টিউবারকল) এবং সরু ও লম্বা নাক দেখে সহজেই অন্য সব কাছিম প্রজাতি থেকে একে আলাদা করে চেনা সম্ভব। পাহাড়ি তরুণাস্থি কাছিমের ওপরের অংশ ধূসর থেকে জলপাই রং হয়ে থাকে; নিচের অংশ সাদা অথবা হালকা ধূসর হয়ে থাকে। কম বয়সী কাছিমের ওপরের অংশে অনেক কালো ও হলদে ফোটা এবং উঁচু উঁচু লম্বাটে দাগ থাকে। এই দাগ কালক্রমে ধীরে ধীরে খোলসের ওপরের ত্বকের সঙ্গে মিশে যায়। পুরুষ কাছিমের খোলকের নিচের অংশ সাদা, স্ত্রী কাছিমের ধূসর।

স্বভাব 

পাহাড়ি তরুণাস্থি কাছিমের প্রধান খাদ্য পাহাড়ি নদী ও জলাশয়ের মাছ, ব্যাঙ, ব্যাঙাচি, চিংড়ি ও বিভিন্ন প্রকার জলজ পোকামাকড়। এরা নদী বা জলাশয়ের ধারে গর্ত খুঁড়ে বছরে তিন-চারবার ডিম পাড়ে। ডিমের সংখ্যা ৫ থেকে ৩০টি। ডিম ফুটে বাচ্চা বের হতে সময় লাগে ১৩০ দিনে থেকে১৪০ দিন পর্যন্ত অর্থাৎ ৪ থেকে ৫ মাস।

তথ্যসূত্র

বহিঃসংযোগ 

 Asian Turtle Trade Working Group 2000. Amyda cartilaginea. 2006 IUCN Red List of Threatened Species.  Downloaded on 9 July 2007.
 Amyda cartilaginea in the Reptile Database.

ভারতের সরীসৃপ
বাংলাদেশের সরীসৃপ
বাংলাদেশের উভচর
বাংলাদেশের কচ্ছপ
১৭৭০-এ বর্ণিত সরীসৃপ
ইন্দোনেশিয়ার সরীসৃপ
পিটের বোডায়ের্ট কর্তৃক নামকরণকৃত ট্যাক্সা
বৃক্ষবিজ্ঞান

বৃক্ষবিজ্ঞান বা কাষ্ঠল উদ্ভিদবিজ্ঞান  হল কাষ্ঠল উদ্ভিদের (বৃক্ষ, গুল্ম, এবং কাষ্ঠলতা) বিজ্ঞান ও অধ্যয়ন। উদ্ভিদ শ্রেণিবিন্যাসবিদ্যা ও বৃক্ষবিজ্ঞানের মধ্যে তেমন কোনো স্পষ্ট পার্থক্য নেই। তথাপি, কাষ্ঠল উদ্ভিদ কেবল বিভিন্ন উদ্ভিদ গোত্রের অন্তর্ভুক্ত নয়, এসব গোত্র আবার কাষ্ঠল এবং অকাষ্ঠল, উভয় সদস্য নিয়ে গঠিত হতে পারে। কিছু গোত্র খুবই অল্প সংখ্যক কাষ্ঠল প্রজাতি নিয়ে গঠিত। এই ব্যাপারটি বৃক্ষবিজ্ঞান সম্পর্কিত দৃষ্টিকোণের কার্যকারিতাকে দারুণভাবে সীমাবদ্ধ করে দেয়। বৃক্ষবিজ্ঞানের মূলত বনবিজ্ঞান বা উদ্ভিদবিজ্ঞানের একটি শাখা যেখানে বৃক্ষ ও অন্যান্য কাষ্ঠল উদ্ভিদের শ্রেণিবিন্যাস, নামকরণ, শনাক্তকরণ, ও বিস্তার নিয়ে অধ্যয়ন করা হয়। এটিকে ইংরেজিতে ডেনড্রোলজি বা জাইলোলজি বলে। 

বৃক্ষবিজ্ঞানের যে অংশ ক্রান্তীয় অঞ্চলের বিষয়বস্তু নিয়ে আলোচনা করে তাকে ক্রান্তীয় বৃক্ষবিজ্ঞান বলা যেতে পারে। ক্রান্তীয় বৃক্ষবিজ্ঞান অধ্যয়নের পাঁচটি প্রধান উদ্দেশ্য রয়েছে। যেমনঃ বৃক্ষের নামকরণ, শ্রেণিবিন্যাস, সনাক্তকরণ, বিস্তার, এবং গুরুত্বপূর্ণ বনজ বৃক্ষ।

উদ্ভিদবিদ্যার সাথে সম্পর্ক 
বৃক্ষবিজ্ঞানকে প্রায়সই উদ্ভিদবিদ্যার সাথে গুলিয়ে ফেলা হয়। কিন্তু, উদ্ভিদবিদ্যায় যেখানে সব ধরনের সাধারণ উদ্ভিদের অধ্যয়ন করা হয়, সেখানে বৃক্ষবিজ্ঞান কেবল কাষ্ঠল উদ্ভিদ নিয়ে অধ্যয়ন করে। বৃক্ষবিজ্ঞানকে উদ্ভিদবিজ্ঞানের একটি উপবিভাগ হিসেবে বিবেচনা করা যায় যা কাষ্ঠল উদ্ভিদের জন্য বিশেষায়িত।

তথ্যসূত্র

বহিঃসংযোগ 
 আইওয়া স্টেট- বৃক্ষবিজ্ঞান 
 ভার্জিনিয়া টেক'র বন জীববিজ্ঞান ও বৃক্ষবিজ্ঞানের শিক্ষামূলক সাইট 
 বৃক্ষবিজ্ঞানের উপর তথ্য এবং অন্যান্য বৃক্ষ সনাক্তকরণ সংগ্রহশালা

বনবিজ্ঞান
বৃক্ষবিজ্ঞান
উদ্ভিদবিজ্ঞানের শাখা
এশিয়ান বয়েজ

এশিয়ান বয়েজ বা এবিজেড () একটি এশিয়ান-আমেরিকান স্ট্রিট গ্যাং। ১৯৭০-এর দশকে মার্ভিন “সাই বয়” ম্যারকাদু এই গ্যাংটি প্রতিষ্ঠা করেন। এশিয়ান বয়েজের সদস্যরা মূলত ভিয়েতনাম, কম্বোডিয়া বা লাওসীয় বংশদ্ভূত।

বিশেষ অপরাধ

সুথি ম্যান 
১৯৯৭ সালের আগস্টে এশিয়ান বয়েজ ভ্যান নায়েস গ্যাং-এর নেতা সুথি ম্যানকে গ্রেফতার করা হয়। তাকে নম পেন, কম্বোডিয়া থেকে গ্রেফতার করা হয় এবং আমেরিকায় ফিরিয়ে আনা হয়। উল্লেখ্য তিনি জানুয়ারিতে যুক্তরাষ্ট্র থেকে পালিয়ে গিয়েছিলেন। ১৯৯৫ সালে লস অ্যাঞ্জেলস এর সান ফেরনাদো ভ্যালীতে পাঁচটি গ্যাং সম্পর্কিত হত্যায় তাকে অভিযুক্ত করা হয়। ১৯৯৮ সালের ২০ সেপ্টেম্বর এশিয়ান বয়েজের সাতজন সদস্যকে গ্রেফতার করা হয় ও তাদের বিরুদ্ধে সাতটি হত্যা, ১৮টি হত্যা চেষ্টা ও পাঁচটি হত্যার প্ররোচনার অভিযোগ আনা হয় যা ভ্যান নায়েসে ১৯৯৫ সালে সংগঠিত হয়েছিল।

স্যাং ভুর মৃত্যু 
নিউইয়র্কে ২০০৭ সালের জানুয়ারিতে গ্যাং-এর তিন জন সদস্যের বিরুদ্ধে স্যাং ভু নামে ১৫ বছরের একজন বালককে পিটিয়ে হত্যার অভিযোগ গঠন করা হয়।

তথ্যসূত্র 

১৯৭০-এ প্রতিষ্ঠিত
স্ট্রিট গ্যাং
এশিয়ান-আমেরিকান গ্যাং
১৯৯০-এর দশকে প্রতিষ্ঠিত সংগঠন
ভভিনাম

ভভিনাম (, ভিয়েতনাম মার্শাল আর্টস) একটি ভিয়েতনামী মার্শাল আর্ট।

লোগো 

ভভিনাম হাত, কনুই, পা, হাঁটু এবং অস্ত্র যেমন তলোয়ার, ছুরি, ছেনি, নখর, পাখার ব্যবহার জড়িত।

হলুদ ভভিনাম লোগো একটি আয়তক্ষেত্র এবং একটি বৃত্ত থেকে গঠিত, শীর্ষে কৌণিক, নিচে বৃত্ত। এই ফর্মটি শক্ত এবং নরম এর পরিপূর্ণতা, সত্য, ভাল এবং সুন্দরকে প্রতিকায়িত করে।

ইউনিফর্ম 
পরবর্তী বছরগুলিতে, ভিয়েতনামে রাজনৈতিক অস্থিরতা বৃদ্ধি পায়; সিস্টেমের জাতীয়তাবাদী রাজনৈতিক অভিমুখের কারণে, শিল্পটি দমনের মধ্যে পড়ে।

এর উপর ভিত্তি করে, ছাত্রের লক্ষ্য যুদ্ধে এবং দৈনন্দিন জীবনে কঠোর এবং নরম একত্রিত করার ক্ষমতা বিকাশ করা। এর উদ্দেশ্য হল শারীরিক সক্ষমতার পাশাপাশি শিক্ষার্থীর আত্মার বিকাশ ঘটানো।
আত্মরক্ষার কৌশলগুলি অস্ত্রবিহীন আক্রমণগুলির বিরুদ্ধে প্রতিরক্ষাকে কভার করে যেমন পেছন থেকে শ্বাসরোধ করা এবং ছুরি বা তলোয়ার দিয়ে সজ্জিত আক্রমণকারীদের বিরুদ্ধে প্রতিরক্ষা।
১৯৩৮-১৯৬৪ সাল পর্যন্ত, কোন অফিসিয়াল ইউনিফর্ম ছিল না। ১৯৬৪ সালে, মাস্টাররা প্রথম কাউন্সিল সংকেত লিপিবদ্ধ করে। নীল রঙ ইউনিফর্মের জন্য অফিসিয়াল রঙ হিসেবে গৃহীত হয়

বেল্ট

আরও দেখুন 

 সিলাত

তথ্যসূত্র

বহিঃসংযোগ

ফেডারেশন 
 Vovinam Viet Nam Federation (Viet Nam)
 Vovinam World Federation
 Vovinam Intercontinental Association 
 US Vovinam Federation
 Vovinam Viêt Võ Dao Federation Germany (German)
 Vovinam Federation Denmark  (Denmark)
 Vovinam Association India
 Vovinam Association Maharashtra (India)

ভিয়েতনামিজ মার্শাল আর্টস
যুদ্ধ ক্রীড়া
একক ক্রীড়া